

**แผนการตรวจสอบ (Audit Plan )**

**ประจำปีงบประมาณ พ.ศ.2566**

**หน่วยตรวจสอบภายใน องค์การบริหารส่วนตำบลกบินทร์**

**1.หลักการและเหตุผล**

ด้วยพระราชบัญญัติการเงินและการคลังภาครัฐ พ.ศ.2561 มาตรา 79 กำหนดให้หน่วยงานของรัฐจัดให้มีการตรวจสอบภายใน การควบคุมภายใน และการบริหารความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด

หน่วยตรวจสอบภายใน องค์การบริหารส่วนตำบลกบินทร์ เป็นหน่วยงานทีจัดตั้งขึ้นโดยมีภารกิจงานตรวจสอบภายใน เพื่อให้สร้างความมั่นใจต่อความความมีประสิทธิภาพ ประสิทธิผลของการดำเนินงาน และเกิดความคุ้มค่าของการใช้จ่ายงบประมาณ รวมทั้งความถูกต้องและความเชื่อถือได้ของข้อมูลทางการเงิน และการปฏิบัติเป็นไปตามกฎหมาย ระเบียบ ข้อบังคับ หนังสือสั่งการและนโยบายที่กำหนด ช่วยให้การปฏิบัติงานขององค์การบริหารส่วนตำบลกบินทร์เป็นไปในทิศทางที่ดี และสามารถบรรลุวัตถุประสงค์และเป้าหมายการปฏิบัติราชการตามที่หน่วยงานได้กำหนดไว้ โดยใช้หลักจริยธรรม ประกอบด้วย งานให้ความเชื่อมั่น (Assurance Services) และงานบริการให้คำปรึกษา (Consulting Services)

การตรวจสอบภายใน จึงเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลกบินทร์ ให้เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังเป็นส่วนประกอบสำคัญแทรกอยู่ในการงานปฏิบัติงานตามปกติ ซึ่งจะต้องมีการกระทำอย่างเป็นขั้นตอน ถูกต้อง ตามระเบียบและกฎหมายกำหนด โดยฝ่ายผู้บริหารสามารถนำแผนการตรวจสอบมาใช้เป็นส่วนหนึ่งของกระบวนการบริหารเพื่อให้สามารถบรรลุวัตถุประสงค์ของการดำเนินงาน อีกทั้งยังเป็นการกำหนดให้มีลักษณะงาน วิธีการปฏิบัติที่มีขอบเขต แนวทางที่ถูกต้องและใช้เป็นแนวทางการปฏิบัติงาน ซึ่งเป็นแนวทางกรตรวจสอบภายในที่ชัดเจนดังนั้น การจัดทำแผนการตรวจสอบอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆที่เกี่ยวข้อง จะทำให้การปฏิบัติงานขององค์การบริหารส่วนตำบลกบินทร์เป็นไปอย่างถูกต้องและเป็นไปตามวัตถุประสงค์ของทางราชการ

เพื่อให้การปฏิบัติงานของหน่วยตรวจสอบภายใน เป็นไปตามพระราชบัญญัติวินัยการเงินการคลังภาครัฐ พ.ศ.2561 และตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบสำหรับหน่วยงานของรัฐ พ.ศ.2561 แก้ไขเพิ่มเติมถึง(ฉบับที่3)พ.ศ.2564 หน่วยตรวจสอบภายในองค์การบริหารส่วนตำบลกบินทร์ จึงได้จัดทำแผนการตรวจสอบประจำปี (Audit Plan) ประจำปีงบประมาณ พ.ศ.2566 เพื่อกำหนดทิศทางการตรวจสอบ วัตถุประสงค์การตรวจสอบ เรื่องตรวจสอบ เป้าหมายการตรวจสอบและบริหารทรัพยากรบุคคลและเวลาเหมาะสม

**2. วัตถุประสงค์ของการตรวจสอบ**

      2.1 เพื่อให้ทราบว่าการบริหารงานและการดำเนินงานของหน่วยรับตรวจมีประสิทธิภาพ ประสิทธิผลและบรรลุผลสัมฤทธิ์ของงานตามเป้าหมาย

      2.2 เพื่อให้ทราบว่ากรปฏิบัติงานของหน่วยรับตรวจเป็นไปตามกฎหมาย ระเบียบ ข้อบังคับ หนังสือสั่งการและนโยบายที่กำหนด

      2.3 เพื่อให้ทราบว่าข้อมูลด้านการเงิน การบัญชีมีความถูกต้องครบถ้วนเชื่อถือได้และทันกาล

2.4 เพื่อให้ทราบว่าหน่วยรับตรวจมรการวางระบบควบคุมภายใน และการประเมินระบบการควบคุมภายในครอบคลุมทุกภารกิจงาน เพียงพอ เหมาะสม ตามมาตรฐานและหลักเกณฑ์ที่กระทรวงการคลังกำหนด

2.5 เพื่อให้ทราบว่ามีการบริหารจัดการความเสี่ยงตามมาตรฐานและหลักเกณฑ์ที่กระทรวงการคลังกำหนด

2.6 เพื่อให้ทราบว่าผลการดำเนินงานบรรลุตามวัตถุประสงค์และเป้าหมายของแผนงาน/โครงการที่กำหนดไว้อย่างมีประสิทธิภาพ และประหยัด

        2.7 เพื่อให้คำปรึกษาแนะนำ เพื่อสร้างคุณค่าเพิ่ม และเสนอแนะแนวทางปรับปรุงแก้ไขการปฏิบัติงานของหน่วยรับตรวจให้มีประสิทธิภาพยิ่งขึ้น

2.8 เพื่อให้ผู้บังคับบัญชาได้รับทราบปัญหาและอุปสรรคในการปฏิบัติงาน และสามารถแก้ไขได้อย่างรวดเร็วและทันเหตุการณ์

**3.ขอบเขตการตรวจสอบ**

3.1 ขอบเขตการตรวจสอบ

3.1.1 งานบริการให้ความเชื่อมั่น

(1) การตรวจสอบการเงิน (Financial Auditing) เป็นการตรวจสอบความถูกต้องความครบถ้วน และความเชื่อถือได้ของข้อมูลการเงิน และรายงานการเงิน การตรวจสอบการปฏิบัติตามมาตรฐานการบัญชี นโยบายบัญชี กฎหมาย ระเบียบ ข้อบังคับ หลักเกณฑ์ ประกาศที่เกี่ยวข้อง รวมถึงการประเมินความเสี่ยง ระบบควบคุมภายใน และความเป็นไปได้ที่จะเกิดข้อผิดพลาดและการทุจริตด้านการเงินและบัญชี

(2) การตรวจสอบการปฏิบัติตามกฎระเบียบ (Compliance Auditing) เป็นการตรวจสอบการปฏิบัติตามกฎหมาย ระเบียบข้อบังคับ หลักเกณฑ์ ประกาศ มติคณะรัฐมนตรี รวมถึงมาตรฐานแนวปฏิบัติ และนโยบายที่กำหนดไว้

(3) การตรวจสอบการดำเนินงาน (Performance Auditing) เป็นการตรวจสอบประสิทธิ์ผล ความมีประสิทธิภาพ และความคุ้มค่าของกิจกรรมที่ตรวจสอบ

(4) การตรวจสอบด้านอื่นๆ เช่น การตรวจสอบการบริหาร และการตรวจสอบพิเศษ(ตามที่ได้รับมอบหมายเป็นกรณีพิเศษ)

3.1.2 งานบริการให้คำปรึกษา (Consulting Services) เป็นการบริการให้คำปรึกษา แนะนำและบริการอื่นๆที่เกี่ยวข้อง ซึ่งลักษณะงานและขอบเขตของงานจะเป็นไปตามข้อตกลงที่ทำขึ้นร่วมกันกับผู้บริการโดยมีวัตถุประสงค์เพื่อเพิ่มคุณค่าให้กับหน่วยงานของรัฐ และปรับปรุงกระบวนการกำกับดูแล การบริหารความเสี่ยง และการควบคุมภายในขององค์การบริหารส่วนตำบลกบินทร์ให้ดีขึ้น

3.2 หน่วยรับตรวจ

หน่วยรับตรวจจำนวน 5 หน่วยงานประกอบด้วย

(1) สำนักปลัด

(2) กองคลัง

(3) กองช่าง

(4) กองสาธารณสุขและสิ่งแวดล้อม

(5) กองการศึกษาศาสนาและวัฒนธรรม

3.3 เรื่องที่ตรวจสอบ

ปีงบประมาณ พ.ศ.2566 ดำเนินการตรวจสอบหน่วยรับตรวจ จำนวน 16 กิจกรรม

(1) สำนักปลัด ตรวจสอบ 4 กิจกรรม ได้แก่

1) การใช้และรักษารถยนต์

2) การโอนและแก้ไขงบประมาณ

3) การดำเนินการเกี่ยวกับการจ่ายเบี้ยยังชีพผู้สูงอายุ ผู้พิการ ผู้ป่วยเอดส์

และเงินอุดหนุนเด็กแรกเกิด

4) สอบทานการประเมินผลการควบคุมภายและบริหารความเสี่ยง

(2) กองคลัง ตรวจสอบ 4 กิจกรรม ได้แก่

1) การรับเงินและนำส่งเงิน

2) จำนวนเงินคงเหลือ ณ วันเข้าตรวจ

3) การตรวจสอบพัสดุประจำปี

4) สอบทานการประเมินผลการควบคุมภายและบริหารความเสี่ยง

(3) กองช่าง ตรวจสอบ 3 กิจกรรม ได้แก่

1) การคุมงานก่อสร้าง

2) การออกใบอนุญาตก่อสร้าง

3) สอบทานการประเมินผลการควบคุมภายและบริหารความเสี่ยง

(4) กองสาธารณสุขและสิ่งแวดล้อม ตรวจสอบ 3 กิจกรรม ได้แก่

1) การบริหารจัดเก็บขยะมูลฝอย

2) การขออนุญาตประกอบกิจการ (กิจการที่เป็นอันตรายต่อสุขภาพ)

3) สอบทานการประเมินผลการควบคุมภายและบริหารความเสี่ยง

(5) กองการศึกษาศาสนาและวัฒนธรรมตรวจสอบ 2 กิจกรรม ได้แก่

1) การควบคุมบริหารพัสดุ

2) สอบทานการประเมินผลการควบคุมภายและบริหารความเสี่ยง

(รายละเอียดปรากฏตามเอกสารแนบแผนการตรวจสอบประจำปี)

**4. การปฏิบัติงานตรวจสอบภายใน**

4.1 หัวหน้าหน่วยตรวจสอบภายในเสนอแผนการตรวจสอบประจำปีงบประมาณ พ.ศ.2566 ต่อผู้บริหารท้องถิ่น เมื่อได้รับการอนุมัติแล้ว ดำเนินการสำเนาแจ้งเวียนให้แต่ละสำนัก/กองทราบพร้อมส่งสำเนาให้งานบริการและเผยแพร่วิชาการ เผยแพร่ตามพระราชบัญญัติข้อมูลข้าวสารราชการ พ.ศ.2540

4.2 หน่วยตรวจสอบภายในจะแจ้งผู้รับตรวจ โดยจะประสานกับผู้บริหารของการโอนและแก้ไขงบประมาณหน่วยรับตรวจ 5 หน่วย คือสำนักปลัด กองคลัง กองช่าง กองสาธารณสุขและสิ่งแวดล้อม กองการศึกษาศาสนาและวัฒนธรรม รวมทั้งผู้มีหน้าที่รับผิดชอบงานหรือกิจกรรมที่จะตรวจสอบให้ทราบก่อนล่วงหน้า

4.3 หน่วยตรวจสอบภายใน จะใช้เทคนิคการตรวจสอบ (Audit Technique) ในแต่ละกรณีซึ่งในการตรวจสอบจะใช้เทคนิคการตรวจสอบให้เหมาะสมกับเรื่องที่จะตรวจสอบในแต่ละกรณี เพื่อให้ได้มาซึ่งหลักฐานที่เพียงพอที่เจ้าหน้าที่ตรวจสอบภายในจะเสนอความเห็นและข้อเสนอแนะไว้ในรายงานผลการปฏิบัติงาน ดังนี้

1. การสุ่มตัวอย่าง
2. การตรวจนับ
3. การตรวจสอบเอกสารใบสำคัญ
4. กาคำนวณ
5. การตรวจสอบการผ่านรายการ
6. การตรวจสอบบัญชีย่อยและทะเบียน
7. การตรวจสอบหารายการผิดปกติ
8. การตรวจสอบความสัมพันธ์ของข้อมูล
9. การวิเคราะห์เปรียบเทียบ
10. การสอบถาม
11. การสังเกตการ
12. การตรวจทาน
13. การประเมินผล
14. การตรวจสอบตามระเบียบที่เกี่ยวข้อง
15. การยืนยันยอด
16. การติดตามรายการ

4.4 หน่วยตรวจสอบภายในจะจัดทำและเสนอรายงานผลการตรวจสอบต่อนายกองค์การบริหารส่วนตำบลกบินทร์ และคณะกรรมการตรวจสอบสอบภายในเวลาอันสมควรหรืออย่างน้อยทุกสองเดือนนับจากวันที่ดำเนินการตรวจสอบแล้วเสร็จตามแผน กรณีเรื่องที่ตรวจพบเป็นเรื่องที่มีผลเสียหายต่อทางราชการให้รายงานผลการตรวจสอบทันที

4.5 ติดตามผลการตรวจสอบ เพื่อจัดให้มีการปรับปรุงแก้ไขและเป็นข้อมูลในการวางแผนการตรวจสอบครั้งต่อไป

**5. ระยะเวลาของการดำเนินการตรวจสอบ**

เริ่มตั้งแต่วันที่ 1 ตุลาคม 2565 และสิ้นสุดวันที่ 30 กันยายน 2566

**6. หน้าที่และความรับผิดชอบของหน่วยรับตรวจ**

6.1 อำนวยความสะดวกและให้ร่วมมือแก่ผู้ตรวจสอบภายใน

6.2 จัดเตรียมเอกสารหลักฐานที่เกี่ยวข้องกับการดำเนินงาน รวมถึงข้อมูลเกี่ยวข้อง ให้ครบถ้วนสมบูรณ์ พร้อมที่จะตรวจสอบได้

6.3 จัดทำบัญชีและจัดเก็บเอกสารประกอบรายการการบัญชี พร้อมที่จะให้ผู้ตรวจสอบภายในตรวจสอบได้

6.4 จัดให้มีระบบเก็บเอกสารในการปฏิบัติงานที่เหมาะสมและครบถ้วน

6.5 ชีแจ้งและตอบข้อสักถามต่างๆ พร้อมทั้งหาข้อมูลเพิ่มเติมให้แก่ผู้ตรวจสอบภายใน

6.6 ปฏิบัติตามข้อทักท้วงและข้อเสนอแนะของผู้ตรวจสอบภายในในเรื่องต่างๆ ที่ผู้บริหารท้องถิ่นสั่งให้ปฏิบัติ

กรณีเจ้าหน้าที่ของหน่วยรับตรวจกระทำการใดจงใจไม่ปฏิบัติ หรือละเลยต่อการปฏิบัติหน้าที่ตามวรรคหนึ่งให้ผู้ตรวจสอบภายในรายงานผู้บริหารท้องถิ่นพิจารณาสั่งการตามควรแก่กรณี

**7. ผู้รับผิดชอบในการตรวจสอบ**

นางสาวปิยาภรณ์ วิเศษศรี ตำแหน่ง นักวิชาการตรวจสอบภายในปฏิบัติการ

**8. งบประมาณที่ใช้ในการตรวจสอบ**

ค่าใช้จ่ายในการดำเนินการเบิกจ่ายตามเทศบัญญัติงบประมาณรายจ่ายประจำปีงบประมาณ พ.ศ.2566 ในแผนงานบริหารทั่วไป งานควบคุมภายในและการตรวจสอบภายใน รายละเอียดดังนี้

1. ค่าพัฒนาบุคลากร จำนวน 50,000.-บาท
2. ค่าวัสดุสำนักงาน จำนวน 3,000.-บาท
3. ค่าวัสดุคอมพิวเตอร์ จำนวน 30,000.-บาท

**9. ผลที่คาดว่าจะได้รับ**

องค์การบริหารส่วนตำบลกบินทร์ มีการบริหารจัดการที่ดี โปร่งใสสามารถตรวจสอบได้ โดยมีระบบข้อมูลที่เชื่อถือได้มีการป้องกันและรักษาทรัพย์สินที่ดี รวมทั้งการปฏิบัติตามกฎหมาย ระเบียบ ข้อบังคับอย่างถูกต้อง ซึ่งส่งผลให้การดำเนินงานเป็นไปอย่างมีประสิทธิภาพและประสิทธิผล

ลงชื่อ................................................ผู้เสนอแผนการตรวจสอบ

( นางสาวปิยาภรณ์ วิเศษศรี.)

หัวหน้าหน่วยตรวจสอบภายใน

ลงชื่อ พันจ่าเอก................................................ผู้เห็นชอบ

( พิเศษ คำขจร )

ปลัดองค์การบริหารส่วนตำบลกบินทร์

ลงชื่อ................................................ผู้อนุมัติ

( นายกฤษฏากรณ์ สุริยวงษ์ )

นายกองค์การบริหารส่วนตำบลกบินทร์